
PRIIMTI TEKSTAI

[bookmark: Sujet][bookmark: References]2026 m. liepos 8 d. Europos Parlamento teisėkūros rezoliucija dėl Tarybos sprendimo dėl protokolo, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimas dėl susisiekimo oru, sudarymo Europos Sąjungos ir jos valstybių narių vardu projekto (16837/2025 – C10-0031/2026 – 2023/0142(NLE))
(Pritarimas)
Europos Parlamentas,
–	atsižvelgdamas į Tarybos sprendimo projektą (16837/2025),
–	atsižvelgdamas į protokolo, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimas dėl susisiekimo oru, projektą (08938/2023),
–	atsižvelgdamas į prašymą dėl pritarimo, kurį Taryba pateikė pagal Sutarties dėl Europos Sąjungos veikimo 100 straipsnio 2 dalį ir 218 straipsnio 6 dalies antros pastraipos a punktą (C10‑0031/2026),
–	atsižvelgdamas į Darbo tvarkos taisyklių 107 straipsnio 1 ir 4 dalis ir 117 straipsnio 7 dalį,
–	atsižvelgdamas į Transporto ir turizmo komiteto rekomendaciją (A10-0177/2026),
1.	pritaria protokolo sudarymui;
2.	paveda pirmininkei perduoti Parlamento poziciją Tarybai, Komisijai, taip pat valstybių narių ir Maroko Karalystės vyriausybėms ir parlamentams.



image1.png




